Folketing
2005-05-12

Jeg må da sige, at det dog er positivt. Det er dog en god aften i aften. Jeg er i hvert fald meget glad for, at det her forslag bliver positivt modtaget, selv om det måske ikke er så godt, som det kunne være. Men der er da stemning for, at man her i Folketinget ønsker, at folkepensionister, der rejser til Grønland, kan medtage en dansk folkepension. Det synes jeg er positivt. Socialministeren var inde på, at vi under udvalgsarbejdet kan få belyst både fordele og ulemper, og det er vi enige i. Det er vi mere end villige til. Vi vil da også godt se nogle beregninger på de forskellige regnestykker, der er stillet op. Som sagt er vi meget positive, og vi siger tak til alle ordførerne. Vi har fremsat det her forslag, hvor vi opfordrer regeringen til at fremsætte forslag om, at dansk folkepension kan medtages til Grønland og Færøerne efter samme regler, som gælder for at medtage folkepension til lande uden for EUog EØS-området.